      მიკრო და მცირე ბიზნესის ხელშეწყობის პროგრამა  - ხშირად დასმული კითხვები 



1. ვის შეუძლია პროგრამაში მონაწილეობა და თანადაფინანსების მიღება? 

[bookmark: _GoBack]პროგრამაში მონაწილეობა და თანადაფინანსების მიღება შეუძლიათ ქალაქ თბილისის მუნიციპალიტეტის ტერიტორიაზე მოქმედ მეწარმე ფიზიკურ და იურიდიულ პირებს, რომლებიც მინიმუმ 2 წლის განმავლობაში ახორციელებენ სამეწარმეო საქმიანობას და რომელთა წლიური შემოსავალი არ აღემატება 1 000 000 (ერთი მილიონი) ლარს.   


0. რა მიმართულებების თანადაფინანსებას ითვალისწინებს პროგრამა?  

პროგრამის ფარგლებში თანადაფინანსებას ექვემდებარება პროდუქციის წარმოებისა და დამატებული ღირებულების შექმნისთვის საჭირო ძირითადი საშუალებები (აღჭურვილობა, მანქანა-დანადგარები, ტექნოლოგიები).
· თანადაფინანსებას არ ექვემდებარება: სახარჯი მასალები/ნედლეული, სტარტაპ (Start-up) პროექტები და მეორადი (ექსპლუატაციაში ნამყოფი) ტექნიკა; 
· პრიორიტეტული დარგები: ტექსტილის, ტანსაცმლის, ტყავის, ხის ნაკეთობების, ქიმიური პროდუქტების, ხელნაკეთი ნივთებისა და ჯანსაღი კვების პროდუქტების სერიული წარმოება და სხვა;
· არაპრიორიტეტული მიმართულებები: მომსახურების სფერო, სწრაფი კვება, მეღვინეობა და სხვა; ასევე, საკონდიტრო წარმოება (გარდა იმპორტჩამნაცვლებელი სერიული წარმოებისა).


0. რა იგულისხმება დამატებული ღირებულების შექმნაში?

დამატებული ღირებულების შექმნა არის პროცესი, რომლის დროსაც ძირითადი საშუალებების გამოყენებით ნედლეული ან შუალედური პროდუქტი მუშავდება და გარდაიქმნება უფრო მაღალი ღირებულების მქონე პროდუქტად. 
პრაქტიკული მაგალითები:
· ხე-ტყის გადამუშავება: ნედლეულის (ხე/ფიცარი) დამუშავება (ჭრა, შრობა, ფორმირება) და საბოლოო პროდუქტის - ავეჯის შექმნა.
· რძის გადამუშავება: ნედლეულის (რძე) ტექნოლოგიური დამუშავება (პასტერიზაცია, ფერმენტაცია) და იოგურტის წარმოება.
აღნიშნული ტექნოლოგიური ციკლის შედეგად, მიღებული პროდუქტი იძენს დამატებით ეკონომიკურ ფასეულობას.
0. როგორ ხდება საპროექტო განაცხადის წარდგენა? 

წერილობითი განცხადება და პროგრამით გათვალისწინებული დოკუმენტაცია წარედგინება ქალაქ თბილისის მუნიციპალიტეტის მერიის ეკონომიკური განვითარების საქალაქო სამსახურს 12 ნოემბრის ჩათვლით. 

0. სავალდებულო მოთხოვნები: 

· რეგისტრაციის თარიღი: ბიზნესსუბიექტი რეგისტრირებული უნდა იყოს განაცხადების მიღების გამოცხადების თარიღამდე არანაკლებ 2 წლით ადრე;
· საქმიანობის ადგილი: ქ. თბილისის ტერიტორიაზე ოპერირების დადასტურება;
· ბრუნვის ლიმიტი: წლიური შემოსავალი არ აღემატება 1 000 000 (ერთი მილიონი) ლარს;
· თანადაფინანსების ზღვარი: მოთხოვნილი თანხა - ბოლო 2 წლის ჯამური შემოსავლის არაუმეტეს 50%;
· ფინანსური და სამართლებრივი სტატუსი: სუბიექტს (და მის მეწილეებს) არ უნდა ერიცხებოდეს საგადასახადო დავალიანება, არ უნდა ფიქსირდებოდეს მოვალეთა რეესტრში და არ უნდა მიმდინარეობდეს გადახდისუუნარობის ან ლიკვიდაციის პროცესი;
· თანამონაწილეობა: საკუთარი თანამონაწილეობის წილის დადასტურება;
· ექსპლუატაცია და გასხვისება: ვალდებულება აღჭურვილობის 2 თვეში ექსპლუატაციაში გაშვებასა და მის არგასხვისებაზე მომდევნო 2 წლის განმავლობაში;
· პროფილის შენარჩუნება: არსებული სამეწარმეო საქმიანობის უცვლელად შენარჩუნების ვალდებულება 2 წლის ვადით. 


0. რა დოკუმენტაციაა საჭირო თანადაფინანსების მისაღებად? 


· სრულყოფილად შევსებული და ხელმოწერილი განაცხადის ფორმა;
· უფლებამოსილი პირის პირადობის დამადასტურებელი დოკუმენტის (პირადობის მოწმობა/პასპორტი) ასლი;
· ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან (განახლებული განაცხადის წარდგენამდე არაუმეტეს 3 თვით ადრე);
· ცნობა საგადასახადო დავალიანების შესახებ (გაცემული სსიპ - შემოსავლების სამსახურის მიერ);
· შემოსავლების დამადასტურებელი დოკუმენტაცია (ბოლო 2 დასრულებული კალენდარული წლის მიხედვით (ცალ-ცალკე)) (წარმოებული პროდუქციის ექსპორტზე გატანის შემთხვევაში - შესაბამისი შემოსავლების დამადასტურებელი დოკუმენტი): 
· ფიზიკური პირებისთვის: ცნობა დეკლარირებული შემოსავლების შესახებ; 
· იურიდიული პირებისთვის:
· დღგ-ის გადამხდელთათვის: ცნობა ბრუნვის შესახებ;
· არაგადამხდელთათვის: ცნობა საკონტროლო-სალარო აპარატის ბრუნვის შესახებ, ცნობა შემოსავლების სამსახურიდან მოქმედი საბანკო ანგარიშების შესახებ და ამონაწერი ბანკ(ებ)იდან;
· მცირე ან მიკრო ბიზნესის სტატუსის დამადასტურებელი სერტიფიკატი (ასეთის არსებობის შემთხვევაში);
შესასყიდი ობიექტის დოკუმენტაცია:
· ინვოისები: თითოეულ მანქანა-დანადგარზე, აღჭურვილობაზე ან/და ტექნოლოგიაზე წარმოდგენილი უნდა იყოს არანაკლებ 3 სხვადასხვა მომწოდებლის ინვოისი (საკონტაქტო ინფორმაციის მითითებით);

შენიშვნა: თანადაფინანსების გამცემი იტოვებს უფლებას, გადაამოწმოს წარმოდგენილი დოკუმენტაცია და მოსთხოვოს დაინტერესებულ პირს ინფორმაცია მწარმოებლისა და მიმწოდებლის ფასების შესახებ.
· საბანკო რეკვიზიტები (ანგარიშის ნომერი), რომელზეც თანადაფინანსების დამტკიცების შემთხვევაში მოხდება თანხის ჩარიცხვა.

დამატებით წარსადგენი დოკუმენტაცია: 
· ბიზნესსუბიექტის (იურიდიული/ფიზიკური პირის) მიერ სასურველია წარმოდგენილი იყოს ქალაქ თბილისის მუნიციპალიტეტის ტერიტორიაზე საქმიანობის განხორციელების ადგილისა და შესაბამისი ფართით სარგებლობის საფუძვლის დამადასტურებელი დოკუმენტაცია (მაგალითად: ამონაწერი უძრავი ქონების რეესტრიდან, იჯარის ან უსასყიდლო სარგებლობის ხელშეკრულება, მესაკუთრის წერილობითი თანხმობა ან სხვა შესაბამისი დოკუმენტი);
· თანადაფინანსებით მოთხოვნილი ობიექტის საგარანტიო პირობების დამადასტურებელი დოკუმენტაცია.


0. რა მოცულობის თანადაფინანსების მიღებაა შესაძლებელი და როგორ განისაზღვრება თანადაფინანსების წილი? 

პროგრამის ფარგლებში ერთი ბენეფიციარისთვის გათვალისწინებული თანადაფინანსების მაქსიმალური ოდენობა შეადგენს 50 000 (ორმოცდაათი ათასი) ლარს. 

მერიის მიერ ობიექტის თანადაფინანსება განისაზღვრება თანადაფინანსების ობიექტის ჯამური ღირებულების შესაბამისად, შემდეგი პროპორციით:
· 5 000 ლარის ჩათვლით - ობიექტის ღირებულების 90%;
· 5 001 ლარიდან - 20 000 ლარის ჩათვლით - ობიექტის ღირებულების 85%;
· 20 001 ლარიდან - 30 000 ლარის ჩათვლით - ობიექტის ღირებულების 80%;
· 30 001 ლარიდან - ობიექტის ღირებულების 70% (თანადაფინანსება არაუმეტეს 50 000 ლარისა).


0. რა კრიტერიუმებით ფასდება განაცხადი და ვის ენიჭება უპირატესობა? 
საპროექტო განაცხადების შეფასება ხორციელდება პროგრამის მიზნებთან შესაბამისობისა და წარმოდგენილი პროექტის მოსალოდნელი შედეგების გათვალისწინებით.

შეფასებისას ყურადღება ექცევა განმცხადებლის საქმიანობის აქტივობას, პროექტის განხორციელების შედეგად დასაქმების ზრდის შესაძლებლობას, წარმოების მოცულობისა და ეფექტიანობის გაუმჯობესებას, ასევე ინოვაციური მიდგომებისა და ახალი ტექნოლოგიების დანერგვას. 
0. რა ფორმით ეცნობება განმცხადებელს გადაწყვეტილების შესახებ?

თანადაფინანსების თაობაზე თანხმობის ან უარის შესახებ ინფორმაცია განმცხადებელს მიეწოდება ოფიციალური წერილობითი ფორმით. 



0. როგორ ხდება თანადაფინანსების მიღება? 
თანადაფინანსების გაცემა ხორციელდება ბენეფიციარსა და უფლებამოსილ ადმინისტრაციულ ორგანოს შორის გაფორმებული ხელშეკრულების საფუძველზე. 
თანადაფინანსებული ობიექტის შეძენა შესაძლებელია როგორც ადგილობრივ, ისე საერთაშორისო ბაზარზე. საერთაშორისო შესყიდვისას, მერია დადგენილი წესით განსაზღვრული პროპორციით ანაზღაურებს როგორც ობიექტის ღირებულების, ისე მისი ტრანსპორტირებასთან და საბაჟო გაფორმებასთან დაკავშირებულ ხარჯებს.
ხელშეკრულების გაფორმების შემდეგ, ბენეფიციარს შეუძლია ისარგებლოს ანგარიშსწორების ორი ფორმიდან ერთ-ერთით: 
1. ბენეფიციარი ობიექტს ყიდულობს საკუთარი სახსრებით, რის შემდეგაც წარადგენს შესაბამის დოკუმენტაციას და იღებს თანადაფინანსებას;
2. შესაძლებელია თანხის წინასწარ მიღება, რისთვისაც ბენეფიციარმა უნდა წარადგინოს შესაბამისი საბანკო გარანტია. 



0. ანაზღაურებისთვის სავალდებულო დოკუმენტაცია: 
თანადაფინანსების მისაღებად, ბენეფიციარმა ოფიციალური წესით უნდა წარადგინოს თანხის გადახდის დამადასტურებელი ქვითარი, ინვოისი, მიმწოდებელთან გაფორმებული მიღება-ჩაბარების აქტი ან/და სასაქონლო ზედნადები. ანგარიშსწორება განხორციელდება მოთხოვნილი დოკუმენტაციის სრულად წარმოდგენის საფუძველზე. 


0. როგორ ხორციელდება პროექტის მონიტორინგი? 
ბენეფიციარი ვალდებულია წარმოადგინოს 6 და 12-თვიანი პროგრესის ანგარიშები. დოკუმენტაცია წარდგენილი უნდა იქნეს შესაბამისი პერიოდის ამოწურვიდან არაუმეტეს 20 კალენდარული დღის ვადაში. თანადაფინანსების გამცემი უფლებამოსილებას იტოვებს ნებისმიერ დროს განახორციელოს ვიზიტი დაინტერესებულ პირთან. 
